Ismael (navn)

Ismael er mannsnavn med hebraisk opprinnelse. Navnet er sammensatt av ledd som betyr «høre» og «Gud».

Etymologi
Ismael er en spansk og nordisk form av Ισμαηλ, den greske formen av det hebraiske navnet Yishma'el (יִשְׁמָעֵאל), dannet av yishma, «høre», og el, «Gud». Navnet kan tolkes som «Gud vil høre» eller «Gud har hørt».

Ismail, Isma'il og Esmail (arabisk: ) er arabiske former av navnet.

Utbredelse
Navnet Ismael er kjent brukt i den hebraiske Bibelen, som ifølge flerkildehypotesen kan være påbegynt så tidlig som i det 10. århundre f.Kr. Beslektede navn fantes også i flere semittiske oldtidskulturer.

Navnet er kjent brukt i Norge fra 1712. Den finske formen av navnet, Ismo, har finsk navnedag 23. november.

Ismael eller Ismail er i dag vanlige navn blant annet i Nord-Afrika og Midtøsten, i tillegg til i flere spansktalende land.

|}

Kjente personer med navnet
Personene i listen er ordnet kronologisk etter fødselsår.
Ismael (500-tallet f.Kr.), arabisk stamfar nevnt i den hebraiske Bibelen
Ismael, sønn av Netanja (500-tallet f.Kr.), israelittisk opprører nevnt i den hebraiske Bibelen
Ismael Rivera (1931–1987), puertoricansk komponist og sanger
Ismail Kadare (født 1936), albansk forfatter
Ismail Khan (født 1946), afghansk guvernør
Ismael Cala (født 1969), cubansk journalist
Ismael Serrano (født 1974), spansk sanger og gitarist
Ismael La Rosa (født 1977), skuespiller
Ishmael Beah (født 1980), sierraleonsk forfatter og tidligere barnesoldat
Ismael Blanco (født 1983), argentinsk fotballspiller
Ismail Haji Ahmed (1991–2011), norsk danser
Ismael Bojang, tysk pokerspiller

Referanser

Eksterne lenker

Mannsnavn
Navn brukt i Bibelen